На основу члана 119. став 1. тачка 1) а у вези са чланом 151. став 1. Закона о основама система образовања и васпитања (''Сл.гласник РС, број 88/17, 27/18 - др.закон, 10/19, 27/18-др.закон, 6/20 и 129/21- даље: Закон), и члана 81. Статута основне школе ''Угљаре'' у Угљару, Школски одбор, на седници одржаној дана 24.маја 2022. године, усвојио је

**ПРАВИЛНИК О СТРУЧНОМ УСАВРШАВАЊУ И НАПРЕДОВАЊУ У ЗВАЊА НАСТАВНИКА, ВАСПИТАЧА И СТРУЧНИХ САРАДНИКА**

УВОДНА ОДРЕДБА

**Члан 1**

Овим правилником ближе се уређује стручно усавршавање, услови и поступак напредовања у звању наставника, васпитача и стручних сарадника.

СТРУЧНО УСАВРШАВАЊЕ

**Члан 2**

У циљу обезбеђивања квалитетнијег образовања и унапређивање развоја ученика и њихових постигнућа неопходно је подизање компетенција наставника, васпитача и стручних сарадника кроз професионални развој и стручно усавршавање, у складу са општим принципима за постизање цињева образовања и васпитања и стандарда образовних постигнућа.

Стручним усавршавањем се омогућава стицање и усавршавање компетенција неопходних за унапређивање образовно-васпитног и стручног рада.

Стручно усавршавање спроводи се у складу са Законом и Правилником о сталном стручном усавршавању и напредовању у звања наставника, васпитача и стручних сарданика (даље: Правилник).

**Члан 3**

Стручно усавршавање планира се у складу са потребама и приоритетима образовања и васпитања ученика, приоритетним областима и на основу сагледавања нивоа развијености компетенција за професију наставника, васпитача и стручних сарадника у установи.

Планирање потреба и приоритета стручног усавршавања врши се и на основу личних планова професионалног развоја наставника, васпитача и стручних сарадника, резултата самовредновања и вредновања квалитета рада установе , извештаја о остварености стандарда образовних постигнућа и других показатеља квалитета образовно-васпитног рада.

Лични план професионалног развоја сачињава се на основу самопроцене нивоа развијености свих компетенција за професију.

**Члан 4**

План стручног усавршавања је део годишњег плана рада установе и усклађен је са развојним планом и резултатима самовредновања и спољашњег вредновања.

Наставничко, образовно-васпитно и педагошко веће разматра извештај директора о стручном усавршавању са анализом резултата примене стечених знања и вештина.

Школски одбор доноси план стручног усавршавања запослених и усваја извештај о његовом остваривању.

Извештај директора је саставни део годишњег извештаја о раду установе.

**Члан 5**

Наставник, васпитач и стручни сарадник има право и дужност да сваке школске године учествује у остваривању различитих облика стручног усавршавања у установи, не један од следећих начина:

 1) извођењем угледних часова, демонстрирањем поступака, метода и техника учења и других наставних, односно васпитних активности;

2) излагањем на састанцима стручних органа и тела које се односи на савладан програм стручног усавршавања или други облик стручног усавршавања ван установе, са обавезном анализом и дискусијом;

3) приказом стручне књиге, приручника, дидактичког материјала, стручног чланка, истраживања, студијског путовања и стручне посете са обавезном анализом и дискусијом;

4) учешћем у: истраживањима, пројектима образовно-васпитног каракета у установи, пројектима мобилности, програмима од националног значаја у установи, стручним и студијским путовањима и посетама, међународним програмима, скуповима и мрежама, заједницама професионалног учења, програма огледа, раду модел центра;

5) оставривањем активности у школи вежбаоници;

6) остваривањем активности које се односе на развијање партнерства са другим устновама и развој праксе хоризонталног учења;

7) активностима које се односе на развијање партнерства са другим установама и развој праксе хоризонталног учења.

8) планирању и оставривању облика стручног усавршавања у оквиру установе, у складу са потребама запослених.

**Члан 6**

Стручно усавршавање које представља обавезну активност наставника, васпитача и стручног сардника утврђену педагошком нормом у оквиру 40-часовне радне недеље јесте:

1) стручно усавршавање које се остварује активностима које предузима установа;

2) стручно усавршавање које се остварује активностима које се спроводе по одобреним програмима обуке и стручних скупова;

3) стручно усавршавање које се оставрује активностима које предузима министарство надлежно за послове просвете, Завод за унапређивање образовања и васпитања (даље: Завод), Завод за вредновање квалитета образовања и васпитања, Педагошки завод Војводине (даље: Педагошки завод), кроз стручна и студијска путовања;

Приоритетне области стручног усавршавања за период од три године прописује министар на предлог директора Завода за унапређивање образовања и васпитања.

**Члан 7**

У оквиру пуног радног времена наставник, васпитач и стручни сарадник има право и дужност да сваке школске године:

1) оставри најмање 44 сата стручног усавршавања које предузима установа у оквиру својих развојних активности, из члана 5. овог правилника;

2) похађа најмање један програм стручног усавршавања који доноси министар или одобрени програм из Каталога програма стручног усавршавања, за које, када су организовани радним даном, у складу са законом и посебним колективним уговором, има право на плаћено одсуство;

3) учествује на најмање једном одобреном стручном скупу из Правилника.

Сат похађања програма стручног усаршавања има вредност бода.

**Члан 8**

Право и дужност наставника, васпитача и стручног сарадника да се стручно усавршава подразумева и право на одсуствовање са рада у складу са Законом и у складу са одредбама Посебног колективног уговора за запослене у основним и средњим школама и домовима ученика.

Распоред одсуства наставника, васпитача и стручних сарадника због стручног усавршавања планира педагошки колегијум.

**Члан 9**

У вези са праћењем оставривања стручног усавршавања наставника, васпитача и стручних сардника, школа установа:

1) прати остваривање плана свих облика стручног усавршавања наставника, васпитача и стручних сарадника;

2) води евиденцију о професионалном статусу и стручном усавршавању наставника, васпитача и стручног сарадника;

 3) вреднује резултате стручног усавршавања;

 4) анализира резултате самовредновања и спољашњег вредновања рада установе;

5) предузима мере за унапређивање компетенција наставника, васпитача и стручног сарадника према утврђеним потребама;

6) предузима мере за унапређивање компетенција наставника, васпитача и стручног сарадника планирањем додатног стручног усавршавања.

Наставник, васпитач и стручни сарадник прате, анализирају и вреднују свој образовно-васпитни рад.

**НАПРЕДОВАЊЕ И СТИЦАЊЕ ЗВАЊА**

**Члан 10**

Током рада и професионалног развоја наставник, васпитач и стручни сарадник може да напредује стицањем звања: педагошки саветник, самостални педагошки саветник, виши педагошки саветник и високи педагошки саветник, под условима, мерилима и по поступку прописаним Правилником.

Звања се стичу поступно.

**Члан 11**

Звање педагошког саветника може да стекне наставник, васпитач и стручни сарадник који, осим лиценце:

1) има најмање осам година радног искуства у обављању образовно-васпитног рада у установи;

2) показује висок степен компетентности у образовно-васпитном раду, а стручни сарадник у школи, дому ученика и школи са домом - висок степен остварености образовно-васпитних циљева у односу на почетно стање и услове рада;

3) истиче се у свим активностима стручног усавршавања које организује установа;

4) иницира и учествује у подизању квалитета образовно-васпитног рада;

 5) зна страни језик: енглески, руски,, француски, немачки, шпански или италијански (даље: страни језик) на нивоу А2 Заједничког европског језичког оквира;

 6) Користи рачунар у раду.

Коришћење рачунара у раду, у смислу Правилника и овог правилника, подразумева употребу једног од програма за обраду текста, за табеларна израчунавања, за израду презентација и коришћење интернета у функцији образовно-васпитног рада.

Звање самосталног педагошког саветника може да стекне наставник, васпитач и стручни сарадник који, осим лиценце:

1) има најмање 10 година радног искуства у обављању образовно-васпитног рада у установи и најмање две године рада у звању педагошког саветника;

2) показује висок степен компетентности у образовно-васпитном раду, а стручни сарадник у школи, дому ученика и школи са домом - висок степен остварености образовно-васпитних циљева у односу на почетно стање и услове рада;

3) иницира и учествује у подизању квалитета образовно-васпитног рада;

4) савлада програм за ментора приправнику од 70 бодова или одобрене програме којима стиче компетенције за обучавање других наставника, васпитача и стручних сарадника, од најмање 70 бодова;

5) зна страни језик на нивоу А2 Заједничког европског језичког оквира;

6) користи рачунар у раду.

Звање вишег педагошког саветника може да стекне наставник, васпитач и стручни сарадник који осим лиценце:

1) има најмање 12 година радног искуства у обављању образовно-васпитног рада у установи и најмање две године рада у звању самосталног педагошког саветника;

2) показује натпросечан степен компетентности у образовно-васпитном раду, а стручни сарданик у школи, дому ученика и школи са домом - натпросечан степен остварености образовно-аспитних циљева у односу на почетно стање и ислове рада;

3) иницира и учествује у подизању квалитета образовно-васпитног рада;

4) оствари различите одобрене програме извођењем обуке у трајању од најмање 100 сати у својству реализатора програма или предавача;

5) зна страни језик на нивоу Б1 Заједничког европског језичког оквира;

6) користи рачунар у раду.

Звање високог педагошког саветника може да стекне наставник, васпитач и стручни сарадник који осим лиценце:

1) има најмање 15 година радног искуства у обављању образовно-васпитног рада и најмање три године рада у звању вишег педагошког саветника;

2) оствари различите одобрене програме извођењем обуке у трајању од 120 сати у својству реализатора програма или предавача;

3) постиже натпросечан степен компетентности у образовно-васпитном раду, а стручни сараднику школи, дому ученика или школи са домом - натпросечан степен оставрености образовно-васпитних циљева у односу на почетно стање и услове рада;

4) иницира и учествује у подизању квалитета образовно-васпитног рада;

5) аутот је или коаутор одобреног програма који се оставрује;

6) зна један старни језик на нивоу A2, a други на нивоу B1 Заједничког европског језичког оквира;

7) користи рачунар у раду;

8) креира и оставрује истраживачке активности од значаја за образовно-васпитни рад.

**Члан 12**

Поступак за стицање одговарајућег звања покреће наставник, васпитач и стручни сарадник подношењем захтева установи најкасније четири месеца пре краја другог полугодишта текуће школксе године.

Наставник, васпитач и стручни сарадник подноси доказе о испуњености услова за стицање звања, са самопроценом степена оставрености образовно-васпитних циљева, према степену стечених компетенција и самопроценом иницирања и учествовања у подизању квалитета образовно-васпитног рада.

**Члан 13**

Директор установе, у року од осам дана од дана пријема захтева, доставља захтев са доказима:

1) за наставника - стручном већу ( за разредну наставу или за област предмета);

 2) за васпитача - стручном активу;

3) за стручног сарадника у школи - педагошком колегијуму;

4) за стручног сарадника у предшколксој установи и школи са домом ученика - стручном активу.

Стручни орган је дужан да директору да мишљење у року од 30 дана од дана достављања захтева.

Ако је мишљење стручног органа позитивно, директор доставља захтев на мишљење наставничком, васпитно-образовном, односно педагошком већу.

У случају да је мишљење стручног органа негативно, директор у року од 15 дана доноси решење о одбијању захтева и обавештава подносиоца о садржају мишљења.

На решење о одбијању захтева подносилац има право приговора школском одбору, у року од осам дана од дана пријема.

**Члан 14**

Надлежно веће и савет родитеља у року од 15 дана од дана достављања захтева дужни су да дају мишљење директору установе. Ако веће не да мишљење у прописаном року, сматра се да је оно позитивно.

Када је мишљење стручног органа и мишљење из става 1. позитивно, директор у року од 15 дана доставља предлог за избор у звање, са захтевом и доказима, просветном саветнику.

Ако је надлежно веће дало негативно мишљење, директор у року од 15 дана решењем одбија захтев и обавештава подносиоца о садржају добијених мишљења.

На решење о одбијању захтева подносилац има право приговора школском одбору, у року од осам дана од дана пријема.

**Члан 15**

Просетни саветник у року од 90 дана од дана пријема захтева доставља мишљење директору установе, а ако у том року не може да да мишљење дужан је да обавести директора о новом року, који не може бити дужи од 30 дана.

Просветни саветник обавља стручно-педагошки надзор над радом наставника, васпитача и стручног сарадника два пута у трајању од по једног дана, без обавезе најављивања.

Када је мишљење просветног саветника позитивно, директор у року од 15 дана доноси решење о стицању звања педагошког саветника и самосталног педагошког саветника.

Ако је мишљење просветног саветника негативно, директор у року од 15 дана решењем одбија захтев и обавештава подносиоца о садржају добијених мишљења.

На решење о одбијању захтева подносилац у року од осам дана од дана пријема решења има право приговора школском одбору установе.

**Члан 16**

Када мишљење просветног саветника у поступку стицања звања вишег педагошког саветника или високог педагошког саветника позитивно, директор установе у року од 15 дана доставља Заводу, односно Педагошком заводу захтев за давање мишљења о предлогу за избор у звање. Завод, односно Педагошки завод је дужан да у року од 30 дана од дана пријема захтева достави мишљење директору установе.

Уколико Завод, односно Педагошко завод у прописаном року не може да да мишљење дужан је да обавести директора о новом року који не може да буде дужи од 30 дана.

Ако је добијено мишљење Завода, односно Педагошког завода позитивно, директор у року од 15 дана доноси решење о стицању звања вишег педагошког саветника или високог педагошког саветника.

Ако је мишљење Завода негативно, директор у року од 15 дана доноси решење о одбијању захтева и обавештава подносиоца о садржају добијеног мишљења.

На решење о одбијању захтева подносилац у року од осам дана од дана пријема решења има право приговора школском одбору установе.

**Члан 17**

У оквиру 40-часовне радне недеље директор утврђује структуру и распоред обавеза и активности које могу да обављају наставници, васпитаћи и стручни сарадници изабрани у звања.

**Члан 18**

Наставник, васпитач и стручни сарадник који је на дан ступања на снагу Правилника Испињавао услове из члана 11. овог правилника, а има најмање 20 година радног искустав у области образовања и васпитања, може да стекне више звање, иако у претходном звању није провео најмање две, односно три године.

**Члан 19**

На све што није утврђено овим правилником непосредно се примењују одредбе Закона и Правилника о сталном стручном усавршавању и напредовању у звања наставника, васпитача и стручних сарадника (''Сл. гласник РС'', број 109/2021).

Наставнику, васпитачу и стручном сараднику стручно усавршавање које је остварио до дана ступања на снагу Правилника признаје се у складу са одредбама ранијег важећег прописа, а стечени бодови урачунавају се у број бодова прописан Правилником.

Поступак за стицање звања започет по пропису који је важио до ступања на снагу Правилника окончава се по пропису који је важио до ступања на стану Правилника.

Секретар установе стручно усавршавање обавља према подзаконским актима којима су уређени стандарди компетенција и програм обука за секретаре установа.

Директор установе стручно усавршавање обавља према подзаконским актима којима су уређени стндарди компетенција и програм обука за директоре установа.

**Члан 20**

Овај правилник ступа на снагу у року од осам дана од дана оглашавања на огласној табли школе.

Правилник може да буде објављен и на интернет страници школе.

|  |  |  |
| --- | --- | --- |
| У Угљару дана 24.05.2022. године  |    | ПРЕДСЕДНИКШКОЛСКОГ ОДБОРА  |
|    |    | \_\_\_\_\_\_\_\_\_\_\_\_\_\_\_  |